戴冕 (嘉靖進士)

戴冕（），字子端，號龍洲，河南河南府洛陽縣人，軍籍，明朝政治人物。

 生平 
嘉靖二十二年（1543年）癸卯科河南鄉試第七十八名舉人。嘉靖三十二年（1553年）中式癸丑科會試第二百七十名，三甲第二百三十二名進士。吏部观政，授山东昌乐知县，升南户部主事，轉本部员外郎、郎中。嘉靖四十四年（1565年）父亲去世，回家丁忧。服除，補刑部郎中，贬官两浙盐运司同知，九月後致仕明朝列大夫两浙塩運司同知龍洲戴公配安人吴氏合葬墓誌銘
賜進士出身嘉議大夫大理寺卿前翰林院庶吉士两室吴三樂撰
賜進士第中奉大夫福建等處承宣布政使司右布政使洛陽邑人嵩崖温如春書
賜進士第通議大夫南京刑部右侍郎前户科都给事中侍經筵柱峯王正國篆
洛中有號龍洲戴君者，篤行士也，諱冕，字子端，始君游洛庠爲諸生時，貌樸中蔚，訥訥寡言，若悃愊無華者，人未之奇也。然力學强记，藏修益敏，每試多高等，人自是稍稍知有戴君，而君亦弗自耀。適吾姊安人，叔父瀛少女也，叔父爲名進士，任浙江山陰令，不幸蚤世，遺姊待年於室，吾考都憲公友愛同氣，視諸姪如子，方圖尚婿事，或曰：戴氏子才可。予趣召君，觀其文，首之，遂婚焉。有問者考公曰：顾誠何如，即富贵所不可知。謂芝草琅玕，戴生其人矣。後君以縣學生領嘉靖癸卯乡荐，越十年癸丑又第進士，衆皆服考公知人云。初选山東昌樂知县，为政宽和简约，罷去浮冗，驭下以信，民德之，有古循良之风。居四年，擢南京户部主事，會振武營兵變，議者謂當給軍粮可弥，部官咸懼弗往，尚書數目，君因請行，給口授食，有不法者痛绳之，都人頗安。後轉本部员外郎、郎中，例當考績，恩封父鸞户部郎中，贈母裴氏太安人。歲乙丑，值封君卒，訃聞，慟幾絶，尋渡江而西，偶遭風波，舟人皆危，君急欲奔，弗懼，底家周旋喪事，俱如禮。服阕，補刑部郎中，居官奉法，循理絶不近名，放衙後獨坐旅舍，闭门而已。不肯干謁通顯，而人亦不君知，緣是左遷两浙盐运司同知，衆論惜之。僅九月，致其仕以歸，因葺舊廬，闢一圃种蔬，课子披玩其中，罕所交游。時予罢政還家，与乡先生約社，乃招君，欣然折簡相报，他所則不报也。不意年来遘疾，去冬疾且革，予往候之，猶强起为别，又数日，竟不起矣。悲哉！生正德五年六月初一日，卒萬曆二年十二月十一日，享年六十有五。娶姊吴氏，贈安人，生正德七年九月十三日，卒嘉靖二十九年二月二十五日，享年三十有九。继温氏，封安人。子二，可继，庠生，娶指挥温如玉女，卒，继儒官蔡承珮女，側室史氏出；可緒，聘主事许僴女，温氏出。女五，其婿主事董用威、庠生张九经、金從範、次知府方公時學子崇慶、次南京刑部右侍郎王公正國子汲。孫女一，尚幼。可继等卜以萬曆三年二月十五日合葬平洛之原，禮也。按戴氏之先，始祖聚，國初家洛，其弟祥，祥生智，生鑑，鑑生鸞，娶裴氏，生君。次旒；继杨氏，二子[日金]、星。君为人恂質忠诚，無伎俩，人或侮之，忍不与較，咸稱其雅量，古所谓重厚长者，不言而躬行，其近之矣。予与君少同筆研，久骨肉之谊，因藐可继，請聊述其行實，如此而系之銘。銘曰：
石工杜尚仁镌。

 家族 
曾祖戴智；祖父戴鑑；父戴鸞，母裴氏；繼母楊氏。嚴侍下。弟戴（上曰下金）、戴昱。

参考文献

Category:戴姓
Category:洛阳市人
Category:嘉靖二十二年癸卯科河南鄉試舉人
Category:軍籍進士
Category:明朝吏部觀政
Category:明朝昌樂縣知縣
Category:南京戶部主事
Category:南京户部员外郎
Category:南京户部郎中
Category:明朝刑部郎中
Category:明朝鹽運司同知